**IZRAKSTS**

RĪGAS DOME

RĪGAS PILSĒTAS LĪDZDALĪBAS BUDŽETA PROJEKTU IDEJU ĪSTENOŠANAS KONKURSA VĒRTĒŠANAS KOMISIJA

Rātslaukums 1, Rīgā, LV-1539, tālrunis 67037647, e-pasts: konkurss.apkaimes@riga.lv

Sēdes protokols

Rīgā

|  |  |  |
| --- | --- | --- |
| 14.09.2022 |  | Nr. 5 |

*Sēde notiek attālināti, saskaņojot protokolu un balsojot ar e-pasta starpniecību.*

Sēdē piedalās (sēdes protokols ir nosūtīts):

|  |
| --- |
| Komisijas priekšsēdētāja Rita Grieķere;Komisijas priekšsēdētājas vietniece Ilona Stalidzāne;Komisijas locekļi:Madara Andrejeva;Inita Bārtule;Aija Kalniņa;Agnese Valkere; Elīna Dubiņina;Māris Jansons;Karīna Jansone;Ilze Krēmere;Libērijs Počs;Rūdolfs Golubovs;Mārtiņš Sarvuts.Juriste Diāna Puša. |

|  |  |
| --- | --- |
| Sēdi protokolē | Komisijas sekretāre Ligita Petrova |

# Darba kārtība:

|  |  |
| --- | --- |
| 2.  | Par 36. projektu - Purvciema atpūtas stūrītis, iesniedzējs: Purvciema attīstības biedrība (atbildīgā iestāde: Teritorijas labiekārtošanas pārvalde). |

# [..]

# 2. §

**Par 36. projektu - Purvciema atpūtas stūrītis, iesniedzējs: Purvciema attīstības biedrība (atbildīgā iestāde: Teritorijas labiekārtošanas pārvalde)**

**\_\_\_\_\_\_\_\_\_\_\_\_\_\_\_**

L.Petrova

2022.gada 6.septembrī notikušajā Komisijas 4.sēdē, izskatot 36.projektu - iesniedzējs: Purvciema attīstības biedrība, projekta nosaukums “Purvciema atpūtas stūrītis”, Komisija nolēma: atlikt projekta virzīšanu - sazināties ar projekta iesniedzēju un piedāvāt alternatīvu zemesgabalu, un pārrunāt iespējamo pozīciju maiņu.

Īpašuma departaments ir atkārtoti izvērtējis pašvaldības zemesgabalus Purvciema apkaimē un kā alternatīvu biedrības piedāvātajiem zemesgabaliem ar kadastra apzīmējumiem 0100 070 0069 un 0100 070 2342, piedāvāja divus citus zemesgabalus:

1. Ainavas un Pīļu ielas stūrī - zemesgabals ar kadastra apzīmējumu 0100 070 0144 (300 m2) ;
2. Stirnu un Pīļu ielas stūrī zemesgabals ar kadastra apzīmējumu 0100 089 2090 (1100 m2).

Abi ir neizmantoti zemesgabali, ko varētu paredzēt publiskās ārtelpas funkciju veikšanai.

Komisijas sekretāre L.Petrova ir sazinājusies ar projekta iesniedzēju Purvciema attīstības biedrību un informējusi to par Īpašuma departamenta piedāvātajiem zemesgabaliem. Izvērtējot no Īpašuma departamenta saņemto informāciju par alternatīvajiem zemesgabaliem, Purvciema attīstības biedrība piekrīt mainīt projekta īstenošanas zemesgabalus, taču priekšroku dod jau projektā iezīmētajiem zemesgabaliem - ar kadastra apzīmējumiem 0100 070 0069 un 0100 070 2342, piekrītot arī izmaiņām projektā, t.sk. suņu laukuma platības izmaiņām.

Ir saņemts Pilsētas attīstības departamenta Mobilitātes pārvaldes viedoklis. Formālu ierobežojumu projekta īstenošanai Pilsētas attīstības departaments nesaskata, taču aicina ņemt vērā, ka:

1. projekts atrodas 9 m joslā no C kategorijas ielas sarkanās līnijas, būtu jāparedz drošības pasākumi, lai norobežotu ielu no labiekārtotās teritorijas;
2. jāveic satiksmes organizācijas uzlabojumi un pārkārtojumi, lai gājējiem būtu droša pārvietošanās uz/no labiekārtotās teritorijas, proti, vajadzīgas gājēju pārejas pār Ieriķu ielu krustojumā ar Laimdotas ielu.

Kopumā Pilsētas attīstības departaments atbalsta projektu un vienlaikus norāda uz nepieciešamajiem pilnveidojumiem, tostarp teritorijas nožogošanu, piesārņojuma mazināšanu ar apstādījumu palīdzību un gājēju celiņu tīkla izveidi. Suņu laukumam jābūt vismaz 40 m no daudzdzīvokļu nama logiem, bet tas nozīmē, ka suņu laukumam ir jābūt citā vietā, jo tur, kur tas šobrīd iezīmēts, līdz logiem ir mazāk nekā 30 m.

Teritorijas labiekārtošanas pārvalde 36. projektu atbalsta ar izmaiņām.

Teritorijas labiekārtošanas pārvalde piedāvā neizskatīt Īpašuma departamenta piedāvātos zemesgabalus, jo biedrība primāri projektu vēlas īstenot savos pieteikumā norādītajos zemesgabalos.

Teritorijas labiekārtošanas pārvaldes priekšlikums ir kā projekta īstenošanas vietu atstāt tikai vienu no biedrības pieteikumā norādītajiem zemesgabaliem - ar kadastra apzīmējumu **0100 070 0069.** Šim zemesgabalam pastāv iespēja izvietot arī nelielu suņu pastaigu laukumu, kas atbilst RTIAN nosacījumiem par 40m.

Otrs biedrības pieteiktais zemesgabals ar kadastra apzīmējumu 0100 070 2342 tiek noraidīts, jo tas atrodas ielas sarkanajās līnijās.

Teritorijas labiekārtošanas pārvalde zemesgabalā ar kadastra apzīmējumu **0100 070 0069** atbalsta: piknika vietas un spēļu laukuma ierīkošanu (ar zonu norobežošanu - t.sk. gan žoga uzlikšana, gan stādījumu izveidošana). Vietas būs jāprecizē pie projekta uzsākšanas. Ņemot vērā biedrības akceptu suņu laukuma konfigurācijas un platības izmaiņām, suņu laukuma platība zemesgabalā ar kadastra apzīmējumu **0100 070 0069** Teritorijas labiekārtošanas pārvalde ieskatā varētu būt aptuveni 200 m2.

Ņemot vērā minēto, atbilstoši iepriekšējā Komisijas sēdē paustajiem argumentiem un nolemtajam, Komisija pieņem lēmumu, nobalsojot ar e-pasta starpniecību:

* projekta īstenošanas vieta ir zemesgabals ar kadastra apzīmējumu **0100 070 0069;**
* zemesgabalā tiks ierīkotas piknika vietas, spēļu laukums (ar zonu norobežošanu - t.sk. gan žoga uzlikšana, gan stādījumu izveidošana) un izveidots suņu laukums aptuveni 200 m2 platībā.

Lēmuma projekts: virzīt projektu uz balsošanu ar izmaiņām.

|  |  |
| --- | --- |
| Balsošanas rezultāts: | par – I.Stalidzāne, K.Jansone, I.Bārtule, R.Grieķere, M.Andrejeva, R.Golubovs, M.Jansons, A.Valkere, I.Krēmere;pret – E.Dubiņina;atturas – L.Počs, M.Sarvuts, A.Kalniņa. |

|  |  |
| --- | --- |
| **Nolemj:** | virzīt projektu uz balsošanu ar izmaiņām. |

Pielikums: RP SIA “Rīgas satiksme” atzinums par projektu “Anatomikuma laukuma iekārtojums un gājēju pāreja” uz 1 lp.

|  |  |  |
| --- | --- | --- |
| Komisijas priekšsēdētāja |  (paraksts) | Rita Grieķere |

|  |  |  |
| --- | --- | --- |
| Protokolētājs (Komisijas sekretāre) | (paraksts) | Ligita Petrova |

IZRAKSTS PAREIZS

Ligita Petrova

Rīgas pilsētas līdzdalības budžeta

projektu ideju īstenošanas konkursa

vērtēšanas komisijas sekretārs

2022. gada 16. septembris